cyanic-selkie/wikianc huggingface dataset:
Ensimmäiset kansat
Termi
Ensimmäiset kansat on ylätermi useille eri pienemmille ryhmille ja ensimmäisten kansojen jäsenet mieltävät usein itsensä pikemminkin näiden pienempien ryhmien mukaan. Termi levisi käyttöön 1980-luvulla, jota ennen puhuttiin varsin yleisesti vain intiaaneista. Ensimmäiset kansat-nimeä käytettiin ensi kertaa Ottawassa järjestetyssä heimopäällikköjen kokouksessa vuonna 1980.
C2
C2 voi tarkoittaa ainakin seuraavia asioita:
C6
C6 voi tarkoittaa:
Vittore Carpaccio
Elämä ja taide
Carpaccion isä oli nahkakauppias Piero Scarpazza. Hänen elämästään on vain vähän tietoja, mutta merkittävimmät teokset hän maalasi 1490–1519, ja ne nostivat hänet Venetsian renessanssin vanhojen mestareiden joukkoon. Hänet mainitaan ensimmäisen kerran 1472 hänen enonsa Fra Ilarion testamentissa. Astuttuaan Venetsian humanistipiireihin hän muutti sukunimensä muotoon Carpaccio.
Hän oli Lazzaro Bastianiin oppilas, ei tämän opettaja, kuten Giorgio Vasari on väittänyt, ja Bellinin ja Vivarinin tavoin Bastiani johti suurta työhuonetta Venetsiassa. Hänen ensimmäiset tiedossa olevat omat teoksensa ovat Salvator Mundi, joka on Collezione Contini Bonacossissa, ja Pietà, joka nykyisin on Palazzo Pittissa. Näistä teoksista näkyy selvästi Antonello da Messina ja Giovanni Bellinin vaikutus etenkin valon ja värien käytössä, samoin kuin Ferraran ja Forlìn koulukuntien vaikutus. thumb|Vapahtaja siunaa neljä opetuslasta.
Aiheesta muualla
580px|thumb|center|Pyhä Yrjö taistelee lohikäärmettä vastaan. 1502–1507. Scuola di San Giorgio degli Schiavoni.
C10
C10 voi tarkoittaa:
Kierre
Kierre on myös ruuveissa ja muttereissa oleva työstetty muoto.
Ominaisuuksia
Kierteelle mihin tahansa pisteeseen sijoitetulla tangentilla on olemassa yksi akseliin osoittava normaali. Näiden normaalien ne osat, jotka ovat kierteen ja akselin välissä, muodostavat ruuvipinnan.
Erityyppisiä kierteitä
Kierre voi olla oikea- tai vasenkätinen. Jos kierteen akselin suuntaan katsottaessa käyrä kiertää myötäpäivään etääntyessään katsojasta, on kyseessä oikeakätinen, muussa tapauksessa vasenkätinen kierre. Tämä kätisyys on kierteen oma ominaisuus eikä riipu havaitsijan sijainnista: oikeakätistä kierrettä ei voi yhdensuuntaissiirrolla tai rotaatiolla muuttaa vasenkätiseksi tai päinvastoin.
It-viikko
It-viikko (aikaisemmin ITviikko) oli Helsingissä vuosina 1999–2015 julkaistu tieto- ja viestintätekniikan uutisviikkolehti.
Hamburger Hillin taistelu
Tausta
Kenraali William Westmorelandin seuraajan Creighton Abramsin tavoite oli katkaista Pohjois-Vietnamin armeijan yhteydet Etelä-Vietnamin suuriin asutuskeskuksiin ja käyttää amerikkalaisten taisteluvoimaa sen tuhoamiseen. Vuonna 1969 hän laati suunnitelman, johon liittyvän suuren hyökkäyksen oli tarkoitus suojella Etelä-Vietnamin kaupunkeja maan pohjoisosissa Quảng Trịssa, Thừa Thiênissa, Quảng Tínissa ja Quảng Ngãissa. Suunnitelmaan liittyen 10. maaliskuuta aloitettiin operaatio Apache Snow, jonka tavoitteina oli vallata Pohjois-Vietnamin huoltoinfrastruktuuri ja joukkojen keskitysalueet Laosin vastaisen rajan ja rannikon välillä. Operaation raskaimmat taistelut käytiin Ấp Bian kukkulalla.
Seuraukset
thumb|Taistelujen hävittämää maastoa. Virallisten amerikkalaislukujen mukaan koko operaatio Apache Snow’n aikana kaatui 56 amerikkalaista ja 5 etelävietnamilaista. Muissa lähteissä annetaan tästä poikkeavia lukuja. Esimerkiksi Samuel Zaffiri kirjoittaa kirjassaan Hamburger Hill (1988) amerikkalaisten menettäneen taistelussa 70 kaatunutta ja 372 haavoittunutta. Pohjoisvietnamilaisten tappioiksi on arvioitu noin 630 kaatunutta. Pohjoisvietnamilaiset oli taistelun tuloksena pakotettu ulos A Sầunin laaksosta ja operaation tavoitteita pidettiin virallisesti täytettyinä. Niinpä amerikkalaiset ja etelävietnamilaiset joukot vedettiin pois Ấp Bialta ja pohjoisvietnamilaiset valtasivat sen uudelleen hieman myöhemmin. He eivät kuitenkaan käyttäneet laaksoa huoltoreittinä useampaan vuoteen.
Jamie Langenbrunner
Jamie Langenbrunner (s. 24. heinäkuuta 1975 Duluth, Minnesota) on yhdysvaltalainen uransa lopettanut jääkiekkoilija ja kaksinkertainen Stanley Cup -voittaja, jonka pelipaikka on oikea laitahyökkääjä. Juniorina hän teki minnesotalaisen Cloquet High School -joukkueen riveissä 27 ottelussa peräti 89 pistettä. Tulokaskaudellaan NHL:ssä 1996–1997 hän sai kokoon 39 pistettä. Langenbrunnerin yhden kauden piste-ennätys NHL:ssä on 69 pistettä kaudelta 2008–2009. Hän oli tärkeässä osassa Devilsin voittaessa Stanley Cupin kaudella 2003, Langenbrunner voitti kyseisellä kaudella pudotuspelien pistepörssin. Langenbrunner on ollut urallaan New Jersey Devilsin kapteeni, ja hänet valittiin Yhdysvaltain joukkueen kapteeniksi Vancouverin olympialaisiin 2010. Langenbrunner edusti Yhdysvaltoja olympiatasolla myös vuonna 1998.
Kurt Weinreich
Kurt Weinreich (1908–1998) oli saksalainen jalkapallovalmentaja. Hän valmensi Suomen jalkapallomaajoukkuetta vuosina 1955–1958. Suomen Palloliitto solmi 15. kesäkuuta 1955 Weinrichin kanssa kahden vuoden sopimuksen.
Northern Lights (MUD)
Northern Lights on yksi suosituimmista AberMUDeista. Siinä edetään lyömällä erilaisia hirviöitä ja ratkomalla arvoituksia: tarkoitus on saada kokoon tietty määrä pisteitä, jotta pelaaja voi saavuttaa velhon (wizard) statuksen. Northern Lightsin perusti Anna "Vitastjern" Eklund vuonna 1992, ja pelin palvelin on pyörinyt käytännössä aina Luulajassa, Ruotsissa.
Gustaf Estlander
Urheilu-ura
Pika­luistelun Euroopan-mestaruus­kilpailuissa hän voitti vuonna 1898, mutta jäi hopealle vuosina 1897 ja 1899. Helsingin EM-kisoissa 1898 hän voitti kaikki matkat. Hänen voitto­aikansa 500 metrillä oli 49,2, 2.36,8,  9.28,8 ja  19.21,4. Pika­luistelun SM-kilpailuissa 1897 Estlander voitti kaksi matkaa, 500 metriä ajalla 49,8 ja ajalla 2.49,2. Hän hävisi kuitenkin yleis­mestaruuden myös kaksi matkaa voittaneelle Nikolai Krjukoville. Vuoden 1898 SM-kilpailuissa Estlander voitti kolmesta matkasta kaksi ja yleis­mestaruuden. Hän oli nopein ajalla 2.36,6 ja  ajalla 9.22,6.
Kari Salmi
Määräaikaisen kaupunginjohtajuutensa jälkeen hänestä tuli sisäasiainministeri Kari Rajamäen määräaikainen valtiosihteeri Matti Vanhasen hallituksen ajaksi.
Eduskuntavaaleissa 2003 Kari Salmi sai 3 510 ääntä. Salmi oli myös ehdokkaana eduskuntavaaleissa 2007 mutta ei tullut valituksi.
Kari Salmi toimi Asumisen rahoitus- ja kehittämiskeskus ARAn projektipäällikkönä vuosina 2008–2011 valtakunnallisessa Lähiöohjelmassa. 27.9.2011 hänet valittiin ARAn määräaikaiseksi johtajaksi Jarmo Lindénin sijaiseksi Lindénin siirryttyä kulttuuri- ja urheiluministeri Paavo Arhinmäen valtiosihteeriksi.
Lalli Partinen
Jäähyväisottelu
Partisen jäähyväisottelu järjestettiin syyskuussa 1977, kun HIFK kohtasi Helsingin jäähallissa yli 4000 katsojan edessä Ässät. Kyseessä ei ollut normaali kausi- tai näytösottelu, vaan tapahtumalla haluttiin kunnioittaa uransa lopettavaa Partista. Tapahtuma on ainoa suomalaiskiekkoilijalle erikseen järjestetty jäähyväisottelu.
Perhe
Partinen sai etunimensä talonpoika Lallin mukaan. Hänen isänsä kirjoitti sotarintamalta kirjeen kotiin, jossa sanoi, että jos lapsi on poika se on nimettävä Lallin mukaan, koska hän ensimmäisenä torjui vieraan vallan edustajaa Suomen maaperällä tappaessaan piispa Henrikin Köyliönjärven jäällä. Isä ehti nähdä Lallin vain ristiäisissä.
Teemu Hiltunen
Elämäkerta
Teemu Hiltunen oli toisen polven ministeri. Hänen isänsä Onni Hiltunen (1895–1971) oli valtiovarainministeri Hackzellin ja Urho Castrénin hallituksissa 1944, ministeri kulkulaitosten ja yleisten töiden ministeriössä, valtiovarainministeriössä, sosiaaliministeriössä ja kansanhuoltoministeriössä Paasikiven hallituksissa 1944–1946, ministeri valtiovarainministeriössä Pekkalan hallituksessa 1946–1948, valtiovarainministeri Fagerholmin hallituksessa 1948–1950, valtiovarainministeri Kekkosen hallituksessa 1951 ja kauppa- ja teollisuusministeri ja pääministerin sijainen Fagerholmin ns. yöpakkashallituksessa 1958–1959. Vuosina 1951–1961 hän työskenteli Kansaneläkelaitoksen johtajana.
Seppo Välisalo
Maaliskuussa 1994 Välisalo neuvotteli Pietarin kaupunginjohtaja Anatoli Sobtšakin ja apulaiskaupunginjohtaja Vladimir Putinin kanssa elinkeinoelämän ja matkailun yhteistyöstä. Lahden kaupunginhallitus myönsi Välisalolle 1.11.1995 Lahti-mitalin numero 30 ja Lahti-seuran hallitus valitsi hänet vuoden lahtelaiseksi 1996.
Rukoilijasirkat
Liikkuminen
Rukoilijasirkat ovat yleensä melko hitaita ja pysyttelevät paikallaan. Vain saaliin nähdessään ne joskus juoksevat sen kimppuun. Rukoilijasirkat ovat kuitenkin taitavia kiipeilijöitä ja voivat roikkua pitkiä aikoja pää alaspäin. Kiipeilyssä ne voivat käyttää apunaan myös piikikkäitä eturaajojaan.
Ravinto
Rukoilijasirkoilla esiintyy myös kannibalismia. Kookas naaras syö usein koiraan parittelun aikana.
Markus Wasmeier
Markus Wasmeier (s. 9. syyskuuta 1963 Schliersee, Baijeri, Saksa) on uransa lopettanut saksalainen alppihiihtäjä, kaksinkertainen olympiavoittaja ja maailmanmestari.
Rakuunaeskadroona
Historia
Vuodesta 2001 alkaen rakuunat kuuluivat Maasotakoulun alaisuuteen. Alokaskoulutus Lappeenrannassa alkoi uudelleen vuonna 2007 Savon Prikaatin lakkauttamisen myötä.
Sahelinparatiisileski
Sahelinparatiisileski (Vidua orientalis) on leskien heimoon kuuluva varpuslintu. Birdlife Internationalin luokittelussa sitä pidettiin aiemmin samana lajina paratiisilesken kanssa.
Tarmo Pipatti
Lahden kaupunginjohtajana
Kehyskuntien verokilpailun neutraloimiseksi Tarmo Pipatti yhdessä vaikeuksissa olevan Nastolan kunnan johtajan Pauli Syyrakin kanssa ehdotti, että Lahden seudun kunnat sopisivat yhteisestä kunnallisveroprosentista työssäkäyntialueen verokilpailun poistamiseksi. Tämän ehdotuksen torjui Hollolan kunnanvaltuuston puheenjohtaja kansanedustaja Juha Rehula, koska Hollola oli etsimässä vielä säästökohteita. Syksyllä 2005 Pipatti ehdotti Lahden kunnallisveroprosentin korotusta 19,75:een, mitä Hämeenlinnassa Lahden kaupungin budjettiseminaarissa olleet kaupunginvaltuutetut jo ehtivät torjumaan. Veroharmonoinnista ei tehty virallista päätöstä kuntien kesken.
Brimin Kiprop Kipruto
Vuoden 2003 joulukuussa Kipruto valmistui Kipsoenin toisen asteen oppilaitoksesta ja liittyi Kaptagatin ammattimaisen valmennuksen alaisuuteen, jossa vielä nykyäänkin harjoittelee. Tuolloin hän juoksi ensimmäistä kertaa Euroopassa Grand Prix -kilpailussa toukokuussa, ja voittikin 1 500 metrin juoksun Nijmegenissä ajalla 3.37,97. Yhdeksän päivää myöhemmin hän juoksi Hengelon GP:ssä ja paransi 3 000 metrin esteiden ennätystään 28 sekunnilla aikaan 8.05,52, jolla hän myös voitti juoksun. Taakse jäivät niin maajoukkuetoveri Paul Kipsielei Koech (8.05,92) kuin Ateenan kilpakumppani Ali Ezzine (8.19,93).
Uusmaalaisten laulu
Uusmaalaisten laulu on Uudenmaan maakuntalaulu, jonka on sanoittanut Kaarlo Terhi ja säveltänyt Jean Sibelius. Eteläsuomalainen osakunta järjesti loppuvuodesta 1911 kilpailun maakuntalaulun saamiseksi. Sibelius oli raadin jäsen ja lupautunut säveltämään valitun laulun. Tammikuussa 1912 Terhin teksti valittiin 19 ehdotuksen joukosta. Laulu esitettiin ensimmäisen kerran Ylioppilaskunnan Laulajien konsertissa 21. huhtikuuta 1912. Laulua pidetään vaikeana sen kahden erilaisen rytmin vuoksi.
Masai Maran kansallinen suojelualue
Eläimistö
right|thumb|300px|Gnuiden ja seeprojen vaellus Masai Marassa Masai Marassa elää Kenian ylivoimaisesti suurin eläinpopulaatio, joka on maailman mittakaavassakin merkittävä. Koska ruoho on puistossa vihreää lähes koko vuoden, tulee puistoon kuivalla kaudella valtavasti eläimiä etelästä, Tansanian puolelta. Puistoon vaeltaa gnuita noin 1,3 miljoonaa, seeproja lähes 200 000 ja noin 360 000 thomsoningasellia. Eläimiä on eniten heinä-lokakuussa, jonka jälkeen ne palaavat Serengetiin. Eläimiä vaeltaa toistaiseksi vielä pohjoisen Loitatasangoltakin, josta ne tulevat Maraan marras-huhtikuuksi. Ennen eläimiä tuli muualtakin Keniasta, mutta nyt niiden vaellusreitit ovat sulkeutuneet. Pääsy Loitatasangollekin ja sieltä pois on vuosi vuodelta vaikeampaa. Masai Maran ympärivuotiset ja Kenian eri osista vaeltavat laidunnisäkkäät ovat rajusti vähentyneet viime aikoina vaellusreittien sulkeutumisen vuoksi ja kasvavien turistimassojen takia, jotka vahingoittavat luonnon toimintaa.
Aiheesta muualla
-1.49°N, 35.14389°W
Viktor Kozlov
Viktor Nikolajevitš Kozlov (, s. 14. helmikuuta 1975 Toljatti, Venäjän SFNT, Neuvostoliitto) on venäläinen jääkiekkoilija, joka pelaa hyökkääjänä KHL-liigan Avtomobilist Jekaterinburgissa. Kozlov on 196 senttimetriä pitkä ja painaa 106 kilogrammaa.
Ura
Panthersissa meni viisi kautta, kunnes edessä oli kauppa New Jersey Devilsiin. Työsulkukauden 2004–2005 Kozlov pelasi synnyinkaupunkinsa joukkueen Lada Toljattin riveissä. Devilsissä Kozlov pelasi vielä kauden 2005–2006, kunnes matkusti New York Islandersiin. Vuonna 2007 Kozlov solmi sopimuksen Washington Capitalsin kanssa. Capitalsissa hän pelasi kaksi kautta (2007–2009), kunnes siirtyi KHL:n Salavat Julajev Ufaan.
Ufasta Kozlov siirtyi kolmen kauden (2009–2012) jälkeen Lokomotiv Jaroslavliin. Jaroslavlissa Kozlov pelasi vain kauden 2012–2013. Hänen sopimuksensa purettiin 21 ottelun jälkeen, ja hän siirtyi tammikuussa 2013 TsSKA Moskovaan. Kozlov oli sivussa koko kauden 2013–2014 loukkaantumisen takia. Kaudeksi 2014–2015 hän siirtyi Avtomobilist Jekaterinburgiin.
Maija Mehiläinen (piirrossarja)
Sarja Suomessa
Sarja on nähty myös Suomen televisiossa ensimmäisen kerran Yle TV1-kanavalla 28. joulukuuta 1986 alkaen. Sen jälkeen se on esitetty uusintana muutamaan otteeseen. Viimeisin uusinta on vuodelta 2005 ja sitä esitettiin lasten kesälomien aikaan. Myöhemmin sarjaa on esitetty C More Juniori -maksutelevisiokanavalla, jolloin sarja on uudelleen jälkiäänitetty.
Jorge Ubico
Nuoruus ja poliittisen uran alku
Ubico syntyi 1878, ja hänen vanhempansa olivat Arturo Ubico ja Matilde Castañeda. Hän opiskeli ensin Euroopassa ja sitten Guatemalassa. Perhe asui myös hetken Meksikossa, missä Arturo Ubico työskenteli diplomaattina. Jorge Ubico liittyi armeijaan 19-vuotiaana, 1897. Hän yleni nopeasti ja sai kapteenin arvon 1900 ja hieman myöhemmin everstiluutnantin arvon. Ubico nimettiin 1907 Alta Verapazin departementin komentajaksi ja 1911 Retalhuleun komentajaksi.
Presidenttinä
Ubico pyrki presidentiksi 1922 ja 1926 mutta ei tullut kummallakaan kertaa valituksi. Vuoden 1931 vaaleissa hän oli sen sijaan ainoa ehdokas, ja hänet valittiin näin presidentiksi. Hän hallitsi itsevaltiaasti ja murskasi poliittiset vastustajansa 1932–1934. Hän vetosi kapinan uhkaan ja siihen, että hänet oli jo yritetty murhata. Ubico perusti myös salaisen poliisin, joka valvoi myös asevoimia. Hänen astuessa valtaan 1930-luvun lama oli pahimmillaan. Kahvin ja banaanin vienti kärsi. Ubico myönsikin United Fruit Companylle lisää verohelpotuksia. Hän lakkautti velkaorjuuden, mutta korvasi sen työvelvollisuudella. Alle 2,5 hehtaaria maata omistavat pientalonpojat velvoitettiin työskentelemään 100–150 päivää vuodessa suurtiloilla tai valtiolla.
Turkki
Antiikki
Anatolian rannikolle asettui asumaan samoihin aikoihin joonialaisia. Rannikkoalue nimettiin myöhemmin Jooniaksi. Persialainen akemenidien valtakunta valloitti koko alueen 500- ja 400-luvuilla eaa. ja se joutui myöhemmin Aleksanteri Suuren haltuun vuonna 334 eaa. Anatolia jaettiin tämän jälkeen useisiin pieniin hellenistisiin kuningaskuntiin, joihin kuuluivat Bithynia, Kappadokia, Pergamon ja Pontos. Kuningaskunnat joutuivat Rooman haltuun vuoteen 50 eaa. mennessä. Vuonna 330 Rooman keisari Konstantinus Suuri valitsi Byzantionin Rooman valtakunnan uudeksi pääkaupungiksi ja nimesi sen uudelleen Konstantinopoliksi (nykyisin İstanbul). Länsi-Rooman sortumisen jälkeen kaupungista tuli Itä-Rooman eli Bysantin valtakunnan keskus.
Turkkilaiset ja osmanien valtakunta
Kun turkkilaiset olivat voittaneet Bysantin armeijan Manzikertin taistelussa vuonna 1071 he alkoivat hylätä paimentolaisjuuriaan, saivat pysyvämmän roolin Anatoliassa ja synnyttivät Seldžukkien valtakunnan. Valtakunta ei kuitenkaan kestänyt pitkään, sillä vuoteen 1243 mennessä mongolit olivat voittaneet seldžukkiarmeijat, ja hiljalleen valtakunnan mahti hiipui. Seldžukkien vanavedessä Osman I:n hallitsema pieni turkkilainen ruhtinaskunta kehittyi osmanien valtakunnaksi ja täytti romahtaneiden seldžukkien ja bysanttilaisten jättämän tyhjiön. Jo 1300-luvulla osmanien valtakuntaan kuului suurin osa sekä Anatoliasta että Balkanin niemimaasta. Bysantti pysyi kuitenkin itsenäisenä pienvaltiona vuoteen 1453 saakka, jolloin osmanit valloittivat loputkin siitä ja tekivät sen pääkaupungista, Konstantinopolista, oman pääkaupunkinsa, jonka nimeksi tuli İstanbul.
Tasavallan aika
Ympärysvaltojen miehitykset İstanbulissa ja İzmirissä ensimmäisen maailmansodan jälkiselvittelyjen aikana vaikuttivat Turkin kansallisliikkeen syntyyn. Mustafa Kemal Paššan, Gallipolin taistelussa kunnostautuneen sotilaskomentajan, johdolla käytiin Turkin itsenäisyyssota, jonka tarkoituksena oli Sèvresin sopimuksen ehtojen kumoaminen. 18. syyskuuta 1922 mennessä miehitysarmeijat oli karkotettu, ja maahan syntyi uusi turkkilainen valtio. 1. marraskuuta 1922 vastaperustettu parlamentti lakkautti muodollisesti sultanaatin ja lopetti samalla osmanien valtakunnan 623 vuoden mittaisen valtakauden. Lausannen sopimus vuonna 1923 johti vastamuodostetun Turkin tasavallan suvereenisuuden tunnustamiseen osmanien valtakunnan seuraajavaltiona. Tasavalta julistettiin virallisesti syntyneeksi 29. lokakuuta 1923 uudessa pääkaupungissa Ankarassa.
Turkin hallitus
Kesällä 2013 Istanbulissa syntyi laajoja hallituksen vastaisia mellakoita. Ne alkoivat vastalauseensa Taksimin aukion lähellä sijaitsevan Gezin puiston rakentamista vastaan, mutta poliisin kovakouraisten otteiden vuoksi protesti yltyi mielenosoitukseksi konservatiivista hallituspolitiikkaa vastaan. Vuoden 2013 lopussa hallitusta horjutti korruptioskandaali, jonka vuoksi kymmeniä AKP-puoluetta lähellä olevia eliitin jäseniä pidätettiin ja asetettiin syytteeseen korruptiosta. Syytettyjen joukossa olivat muun muassa sisäministeri Muammer Gülerin ja talousministeri Zafer Çağlayanin pojat, ja kyseiset ministerit joutuivat eroamaan 25.12.2013.
Vuonna 2018 astui voimaan kansanäänestyksessä edellisenä vuonna hyväksytty perustuslain uudistus, joka lopetti pääministerin viran ja keskitti vallan presidentille.
Ulkosuhteet
Turkin poliittiset, taloudelliset ja sotilaalliset suhteet suuntautuivat länteen tasavallan perustamisen jälkeen. Turkki otti toisen maailmansodan jälkeen atlantistisen kannan moniin alueellisiin ja kansainvälisiin tapahtumiin, kun maa oli osallistunut sodan aikana Kairon toiseen konferenssiin, osallistunut Korean sotaan ja myöhemmin liittynyt Natoon vuonna 1952. Kylmän sodan aikana maa oli osa länsiblokkia Neuvostoliiton johtamaa itäblokkia vastaan. Turkkiin sijoitetut Naton ohjukset saivat Neuvostoliiton sijoittamaan ohjuksia Kuubaan ja laukaisivat Kuuban kriisin. Berliinin muurin murtumisen jälkeen Turkki on osallistunut useisiin Naton johtamiin rauhanturvaoperaatioihin. Monien historiallisten ja kulttuuristen syiden vuoksi tämä on johtanut toisistaan eroaviin suuntauksiin maan ulkopolitiikassa. Turkki on ainoa Islamilaisen yhteistyöjärjestön jäsen, joka kuuluu Natoon, ja sen suhteet Israeliin ovat yksi Lähi-idän merkittävimmistä yhteistyösuhteista.
Euroopan unioni on Turkin suurin kauppakumppani, ja vakiintuneen turkkilaisen diasporan läsnäolo Euroopassa on osaltaan vaikuttanut Turkin ja EU:n välisten suhteiden kehittymiseen. Turkista tuli Euroopan neuvoston jäsen vuonna 1949, ja vuonna 1959 maa haki Euroopan yhteisön (EU:n edeltäjän) liitännäisjäsenyyttä, jollaisen se sai vuonna 1963. Vuosikymmeniä kestäneiden neuvottelujen jälkeen Turkki haki EY:n täysjäsenyyttä vuonna 1987. Maa teki tullisopimuksen EU:n kanssa vuonna 1995 ja aloitti virallisesti jäsenyysneuvottelut 3. lokakuuta 2005. Jäsenyysprosessia arveltiin jo alun perin pitkäksi Turkin koon ja joissakin asioissa vallitsevien syvien erimielisyyksien vuoksi.
Sijainti ja maastonmuodot
Turkin alue on yli 1 600 kilometriä pitkä ja 800 kilometriä leveä, ja maalla on suorakulmiomainen muoto. Turkin pinta-ala, järvet mukaan luettuina, on yhteensä 779 452 neliökilometriä, josta 755 688 neliökilometriä on Lounais-Aasiassa ja 23 764 neliökilometriä Euroopassa. Maalla on siis aluetta kahdella mantereella. Turkki on pinta-alalla mitattuna maailman 36. suurin valtio Mosambikin jälkeen. Maa on jonkin verran suurempi kuin Chile ja hieman pienempi kuin Suomi ja Ruotsi yhdessä. Meret ympäröivät Turkkia kolmelta puolelta: Egeanmeri lännessä, Mustameri pohjoisessa ja Välimeri etelässä. Myös Marmaranmeri sijaitsee Turkin alueella.
Väestö
pienoiskuva|vasen|Turkkilaisia nuoria Istanbulissa Vuonna 2014 Turkin väkiluku oli noin 81,6 miljoonaa ja väestönkasvu 1,12 prosenttia vuodessa. Turkin väestö on suhteellisen nuorta, sillä 25,5 prosenttia kuuluu 0–14-vuotiaiden ikäryhmään. Hallituksen vuonna 2005 julkaisemien tilastojen mukaan elinajanodote on miehille 68,9 vuotta, naisille 73,8 vuotta ja molemmille sukupuolille keskimäärin 71,3 vuotta.
Turkin perustuslain artikla 66 määrittelee ”turkkilaiseksi” jokaisen, joka on ”sitoutunut Turkin valtioon kansalaisuuden siteen kautta”; siispä termin ”turkkilainen” käyttö lakitekstissä eroaa sen etnisestä määritelmästä. Enemmistö Turkin väestöstä on kuitenkin etnisesti turkkilaisia. Muita suuria etnisiä ryhmiä ovat kurdit, tšerkessit, romanit, arabit ja kolme virallisesti tunnustettua vähemmistöä (Lausannen sopimuksen mukaan): kreikkalaiset, armenialaiset ja juutalaiset. Suurin ei-turkkilainen etninen ryhmä on kurdit, jotka ovat perinteisesti asuneet maan kaakkoisosassa. Vähemmistöillä ei kolmea virallista vähemmistöä lukuun ottamatta ole minkäänlaisia erikoisoikeuksia. Vaikka termi ”vähemmistö” onkin Turkissa arkaluontoinen, assimilaation aste eri virallisten vähemmistöjen ulkopuolisten etnisten ryhmien keskuudessa on korkea. Turkin kantaväestön keskuudesta voidaan löytää eroja myös väestön erilaisten turkkilaisten (kansojen) alkuperien perusteella. Luotettavaa tietoa maan tarkasta etnisestä jakaumasta ei ole tarjolla, sillä Turkin väestönlaskennoissa ei luokitella ihmisiä etnisyyden mukaan.
Turkki on maan ainoa virallinen kieli. Luotettavia tietoja väestön kielellisestä jakautumisesta ei ole tarjolla yllä mainittujen syiden vuoksi. Turkin julkinen yleisradioyhtiö TRT lähettää ohjelmaa alueellisilla kielillä ja murteilla, arabiaksi, bosniaksi, tšerkessiksi ja kurdiksi, muutaman tunnin viikossa.
Fokino (Primorjen aluepiiri)
Putjatin ja Askold
Ulompana sijaitsevalla Askoldilla puolestaan ei ole vakituista asutusta eikä sinne ole säännöllisiä yhteyksiä, joten turisteja käy harvoin. Askoldilla on huomattavia kultaesiintymiä.
Materiaalifysiikka
Materiaalifysiikka on soveltavan fysiikan ja materiaalitieteen osa-alue, joka keskittyy aineen eli materiaalien rakenteen ja ominaisuuksien tutkimukseen. On jossain määrin hankalaa vetää rajaa materiaalitieteen ja materiaalifysiikan välille, sillä materiaalien tutkimuksessa kemia ja fysiikka ovat hyvin lähellä toisiaan ja tutkimus on yleensä monitieteellistä.
Materiaalifysiikka voidaan jakaa modernin fysiikan teorioita käyttävään atomifysiikkaan ja klassisesta fysiikasta tuttuun jatkuvan aineen fysiikkaan. Materiaalifysiikkaan ei sisälly ydinfysiikka tai hiukkasfysiikka, sillä materiaalifysiikassa tutkimuksen kohteena on alkeishiukkasten sijaan atomitason ilmiöt, atomien väliset sidokset, ja siitä isommat rakenteet.
Orion (sarjakuvahahmo)
Orion on Apokolipsia hallitsevan Darkseidin vanhin poika. Toisin kuin veljensä Kalibak ja Grayven hän ei toimi Darkseidin palveluksessa vaan kunnioittaa Highfatheria ja taistelee Darkseidia vastaan. Lapsena Orion vaihdettiin New Genesiksen hyväntahtoiselle johtajalle Izaya Highfatherille, Uuden Genesiksen ja Apokolipsien välisessä (rauhan)sopimuksessa Scott Freehiin, Highfatherin omaan poikaan.
Muinaisen ennustuksen mukaan Orion tulisi aikanaan kukistamaan Darkseidin. Vuosia myöhemmin Orion palaa maan päälle Boom Tuben kautta viimeiseen taisteluun Darkseidia vastaan. Taivaallisen taistelun aikana Orion lopulta tappaa Darkseidin repimällä hänen sydämensä irti. Tämä loi tulipesän, kuten Apokolipsissa, Darkseidin rintaontelosta ja täytti heidän viimeisen taistelunsa ennustuksen. Kun Darkseid kuolee, kolhiintunut ja haavoittunut Orion kävelee pois taistelukentältä "voitettuaan" taistelun isäänsä vastaan ​​lopullisesti. Darkseidin elämän olemus kesti hänen ruumiinsa kuoleman ja putosi takaisin ajassa ja tilassa; molempien murtuessa, kun hän putosi kohti omaa persoonallista Helvettiään mustan aukon sisällä luomisen keskellä. Kun Darkseid kaatui, hänen olemuksensa syntyi hetkeksi uudelleen maan päällä nimellä Boss Dark Side. Myös Darkseidin eliitti oli tapettu, ja heidän olemuksissaan oli myös ihmisruumiita. Superpahiksen Vaakaa käyttämällä Darkseid päästi menestyksekkäästi valloilleen elämänvastaisen yhtälön ihmiskunnalle ja veti samalla Maan ajan ja avaruuden ulkopuolelle, mikä uhkasi samalla koko multiversumia. Tästä hetkestä lähtien Darkseid haki kostoaan Orionille ampumalla aikamatka-aseella ajassa taaksepäin tappaakseen Orionin lopullisesti. Luoti tappoi Orionin, joka oli tässä vaiheessa tajunnut, että hänen isänsä ja hänen toverinsa pahat uudet jumalat elivät edelleen ja heillä oli nyt ihmisiä isäntäruumiina. Viimeisellä voimallaan Orion varoittaa kuolevan ruumiinsa löytäjää, etsivä Dan "Kauhea" Turpinia, että "He eivät ole kuolleet - Hän on teissä kaikissa". Hänen viimeinen käskynsä, joka sopii Sotakoiralle, on, että ihmiskunta "taistelee..." ennen kuin hän lopulta kuolee.
Partiovene
Merivartiolaitoksen tai rajavartioston merivartioston partiovene
Partiovene tyypillisimmillään on uppoumaltaan 5 tn - 15 tn:n nopeahko vene, millä harjoitetaan pääaiassa merivalvontaa, mutta suoritetaan myös mm. meripelastusta. Suomessa tyypillisin partiovene on PV-08 -luokkaan kuuluva partiovene.
Uuno Klami -sävellyskilpailu
Kansainvälinen Uuno Klami -sävellyskilpailu on maailman merkittävimpiin kuuluva sävellyskilpailu. Se on järjestetty vuodesta 2004 viiden vuoden välein ja nimetty säveltäjä Uuno Klamin mukaan. Sitä järjestää Kansainvälisen Uuno Klami -sävellyskilpailun kannatusyhdistys ry, johon kuuluvat Kymi Sinfonietta sekä Kotkan ja Kouvolan kaupungit. Kymi Sinfonietta toimii myös finaaliteokset esittävänä orkesterina. Kilpailun tavoitteena on nostaa esille Uuno Klamin elämäntyötä ja saattaa hänen nimeään kansainväliseen tietoisuuteen. Lisäksi kilpailun tehtävänä on tuottaa uutta ohjelmistoa sinfonietta-kokoisille orkestereille.
Kilpailun rinnalla on myös Lasten ja nuorten Uuno Klami -sävellyskilpailu, joka on järjestetty kolme kertaa: 2007, 2012 ja 2017.
Joseph Stefano
Varhaiset vuodet
Teini-iässä Stefano oli niin halukas ryhtymään näyttelijäksi, että lopetti lukion kahta viikkoa etuajassa ja matkasi New York Cityyn. Manhattanilla hän otti taiteilijanimen Jerry Stevens.
Yhdysvaltain presidentinvaalit 1972
Yhdysvaltojen 1972 vaaleja sävytti Vietnamin sota. Suosittu Alabaman kuvernööri George Wallace pyrki sodanvastaisuudellaan demokraattien ehdokkaaksi, mutta hän halvaantui murhayrityksessä ja virka jäi häneltä haaveeksi. Demokraattien ehdokkaana vaaleissa oli lopulta George McGovern vastassaan istuva presidentti Richard Nixon.
Sosiaalipolitiikka
Sosiaalipolitiikkaa tieteenä, oppiaineena ja politiikan osana liittyvät kiinteästi yhteen. Sosiaalipolitiikan tutkimuksen keskeinen tehtävä on ollut selvittää sosiaalisten ongelmien esiintymistä yhteiskunnassa ja syitä, joiden seurauksena sosiaaliset ongelmat ilmenevät. Politiikka on saanut näistä tutkimuksista virkkeitä uudistaa politiikkaa.
Sosiaalipolitiikkaan liittyy hyvinvointitaloustiede.
Andøyan rakettikoealue
thumb|Raketti Andøyan rakettikoealueella.
Aarreplaneetta
Disney päätti siirtää tarinan mereltä avaruuteen ja se antoi ulkoasun suunnittelijoille lähes rajattomat mahdollisuudet käyttää mielikuvitustaan. Päähahmoista rosvo John Silverin puujalka vaihdettiin hienomekaniikkaan. Hahmo tehtiin kahden animaattorin yhteistyönä: oikeanpuoleisen robottikäden ja -jalan liikkeet teki Eric Daniels tietokoneella ja vasemman puolen Glen Keane piirsi perinteisesti käsin.
Juoni
Jim masentuu epäonnistumisestaan ja saa lohtua Silveriltä, joka lopulta käskee pojan nukkumaan. Aamulla Jim piiloutuu tynnyriin ja kuulee keskustelun, jossa Silver on valehdellut puheistaan. Laiva lähestyy aarreplaneettaa ja kohdatessaan Silverin Jim työntää veitsen tämän jalkaan, paeten ohjaamoon omiensa kanssa. Silver kaappaa laivan ja yrittää saada Jimin, Dopplerin, Amelian ja Morfin kiinni. Kolmikon yrittäessä paeta pelastuslaivalla, Morfi varastaa Jimin taskusta kartan ja piiloutuu köysikasaan. Jim onnistuu kaappaamaan kartan juuri ennen Silveriä, eikä Silver pysty ampumaan poikaa. Seurueen poistuessa laivalta yksi piraateista ampuu pelastuslaivan peräsimen hajalle, ja seurue tekee pakkolaskun suoraan keskelle viidakkoa.
Lopussa Hawkingsit saavat ravintolansa kuntoon, Jim liittyy tähtisotilasakatemiaan, Doppler ja Amelia menevät naimisiin sekä saavat neljä lasta, B.E.N. saa tarjoilijanpestin ravintolasta ja Silver lähtee omille teilleen. Jim katsoo ravintolan avajaisissa ulos ikkunasta nähden Silveriä muistuttavan pilven, joka iskee tälle silmää.
Tony Estanguet
Tony Estanguet (s. 6. toukokuuta 1978 Pau) on ranskalainen koskipujottelija ja kolminkertainen olympiavoittaja C1-sarjassa (kanadalaisyksikkö).
Tony Estanguet valittiin Lontoon vuoden 2012 kisojen aikana KOK:n urheilijajäseneksi seuraavaksi kahdeksaksi vuodeksi. .
Savon ryhmä
Savon ryhmän muodostuminen
Muista ryhmistä poiketen Savon ryhmän muodostumista leimasi vahva paikallisleima ja ryhmän muodostumisen pääarkkitehdit olivatkin piiripäälliköt ja kenraali Tollin asema ryhmän muodostumisessa rajoittuikin vain joidenkin ohjeiden antamiseen piiripäälliköille.
Erillisosastot
Päällikkö: jääkärivänrikki Onni Purhonen
Päällikkö: jääkärivänrikki Juho Putaansuu
3. patteri eli Förbergin patteri
Päällikkö: kapteeni Förberg, Patteri järjestettiin Piearsaaren Tykistökoulussa ja lähetettiin rintamalle Savon rintamalle 20. maaliskuuta 1918. Patteri käsitti kaksi 87 mm. tykkiä.
Artukaisten lentokenttä
Myöhempi käyttö
Artukaisten lentokenttäalueelle oli rakennettu sora- ja asfalttipäällysteinen kilpa-ajorata, jossa käytiin 1950–1980-luvun loppuun SM-tasoisia kilpailuja niin rata-autoilun kuin TT-moottoripyörien SM-luokissa. Niitä kerääntyi katsomaan 15 000 henkeä. Kilpailijoiden joukossa olivat mm. Keke Rosberg, Jarno Saarinen sekä italialainen maailmanmestari Giacomo Agostini.
Rothmans
Aiemmin Rothmans International oli itsenäinen tupakkateollisuusyhtiö, joka fuusioitui vuonna 1999 British American Tobaccon kanssa. Rothmansin tupakkamerkkejä olivat tuolloin Rothmans, Dunhill, Pall Mall ja Peter Stuyvesant. Kaupan ansiosta BAT-yhtiö pääsi markkinaosuudessa lähelle maailman johtavan savukeyhtiön Philip Morrisin 17 prosentin osuutta. BAT lakkautti tuolloin Rothmansin tehtaat Spennymoorissa ja Darlingtonissa Durhamin kreivikunnassa ja siirsi tuotannon omaan Southamptonin tehtaaseensa.
Aukusti Mäkipeska
Valtiopäivämies
Valitsijat kuitenkin muistivat, että erässä aiemmassa yleisessä maanviljelykokouksessa oli Mäkipeska käyttänyt asiantuntevia ja rakentavia puheenvuoroja. Lisäksi hänellä oli ollut sujuva ulosanti ja hyvä arvostelukyky. Näin valinta päätyi Mäkipeskaan. Vielä valtiopäivilla 1867 ja 1872 Mäkipeska toimi samassa säätynsä puhemiehen tehtävässä. Valinta oli siis ollut onnistunut. Tämän jälkeen hän ei enää osallistunut valtiopäiville ja valtakunnan politiikkaan, koska oli menettänyt vaalikelpoisuutensa. Valituksi saattoi näet tulla vain talonpoikaista maata omistava henkilö, ja Mäkipeska oli myynyt oman maatilansa vanhimmalle pojalleen.
Ikuisuuden loppu
Juoni
Ikuisuuden loppu kertoo ajan ulkopuolella toimivasta Ikuisuus-järjestöstä, joka pyrkii ohjailemaan ihmiskunnan kehitystä mahdollisimman vakaalle pohjalle. Järjestö pyrkii poistamaan ihmiskunnan koko olemassaolon historiasta kaikki sodat, katastrofit ja kärsimykset. Sen jäsenet rekrytoidaan eri aikakausilta, siten että heidän poistamisensa ajasta ei aiheuta suuria muutoksia. He pystyvät matkustamaan "hissillä" ajassa eteenpäin ja taaksepäin ja pystyvät astumaan normaalimaailmaan tekemään hienovaraisia muutoksia. Kaukana tulevaisuudessa on kuitenkin ajanjakso, johon agenttien pääsy on jotenkin estetty tavalla, jota he eivät ymmärrä, ja sen takana vain autioitunut maapallo. Astuminen ulos ajassa ennen aikamatkustuksen keksimistä on kielletty ja Ikuisuus-järjestö laajentaa pikkuhiljaa otettaan yhä kaukaisempaan tulevaisuuteen, mutta resurssien vähäisyyden vuoksi se pitää kirjan tapahtumien aikaan tarkkaa otetta vain joistakin tuhansista vuosisadoista, sillä jokainen uusi vahdittava vuosisata vaatii lisää teknikoita, laskijoita jne.
Romaanin julkaistusta versiosta Asimov rakensi sillan Säätiö-sarjaan (joka puolestaan on liitetty Robotit-sarjaan).
Ukkoslintu
Uskomusolento
Useat kansat ovat uskoneet ukkosen aiheuttajaksi suuren linnun. Monilla Aasian kansoilla jokseenkin samanlaisessa roolissa on ollut lohikäärme. Ukkoslinnun on monissa tapauksissa korvannut ihmishahmoinen ukkosenjumala. Suomalaisessa mytologiassa ukkoslintu on Kokko, joka on aikojen saatossa muuttunut varsinaisesta jumalolennosta taruhahmoksi. Kokon on kerrottu lyövän tulta ja ylijumalakin voi lyödä tulta kolmella kokon sulalla.
Nootka-intiaanien mukaan Ukkoslintu istuu vuorella ja palvelee suurta henkeä. Se lentää vain kantaakseen viestiä jumalolennolta toiselle
Garrett Hines
Rattikelkkailu-uransa jälkeen Hines alkoi kilpailla kymmenottelussa. Lisäksi hän on pelannut amerikkalaista jalkapalloa yliopistonsa joukkueessa.
Ukkoslintu
2000-luvulla
Vuonna 2004 Etelä-Kaliforniassa lukiolainen kulki urheilukentältä kertomansa mukaan näki suuren linnunnäköisen otuksen lentävän taivaalla. Lintu lensi ukkospilven yllä. Kaukana oleva olento näytti pieneltä, mutta pääteltiin, että sillä oli pituutta lähes 8 metriä siipien päästä päähän.
Haaparannan kirkko
Urut
Kirkossa on kahdet urut: pääurut ja pienet kuoriurut. Pääuruissa, jotka ovat vuodelta 1972, on 23 äänikertaa. Ne on valmistanut Grönlunds Orgelbyggeri Gammelstadissa.
Aristide Cavaillé-Coll
Esimerkkejä
Pariisin Notre-Damen katedraalin urut 1868 Cavaillé-Collin tekemän uudistuksen jälkeen.
Tie- ja vesirakennushallitus
Itsenäisyyden aikana
Tämä organisaatio rakensi 1920–1960-luvuilla pääosan Suomen julkisista liikenneväylistä. Tätä tehtävää eli eri maa- ja vesirakennustyömaita varten TVH:lla oli aikoinaan runsaasti siirrettävää 600 mm:n kapearaidekalustoa. Erityisesti pitkiä maansiirtokuljetuksia vaatineilla kanavatyömailla ne olivat hyvin käytännöllisiä ennen kuorma-autojen kehittymistä nykyiselleen. TVH:n alkuvuosien suurin yksittäinen hanke oli Jäämerentie, jonka rakentaminen tuli ajankohtaiseksi, kun Petsamo oli vuonna 1920 liitetty Suomeen Tarton rauhansopimuksen nojalla. Rakennustyöt alkoivat keväällä 1921, ja tien kokonaispituudeksi Rovaniemeltä Petsamon Liinahamariin tuli 531 kilometriä.
Vuosina 1932–1936 toiminut Kyösti Kallion johtama kulkulaitoskomitea esitti Suomeen päätieverkkoa, joka yhdistäisi tärkeimmät asutuskeskukset korkealaatuisemmilla teillä, ja vuonna 1938 komitean esityksen nojalla numeroitiin 21 valtatietä ja 32 kantatietä. Ennen sotia TVH ehti aloittaa kyseisten teiden rakennus- ja parannustyöt. Talvisodan syttyminen keskeytti päätieverkon kehittämisen, ja vain maanpuolustuksen kannalta tärkeitä tietöitä jatkettiin. Ne olivat lähinnä tiettömille seuduille Lappiin ja Koillismaalle rakennettavat yhteydet. Sotien päätyttyä tärkein ja kiireellisin tehtävä oli Lapin sodassa tuhoutuneen tiestön jälleenrakennus.
Moottoriteiden rakentaminen käynnistyi toden teolla 1960-luvun puolivälissä, aluksi Maailmanpankin lainavaroilla. Tarvontien jatkeeksi rakennettiin vuosina 1965–1967 moottoritie Gumbölestä Kirkkonummen Veikkolaan. Hämeenlinnan keskustan läpi rakennettiin kuuden kilometrin pituinen moottoritie vuosina 1964–1968. Moottoriteiden rakentaminen keskeytyi vuoden 1973 öljykriisin vuoksi yli kymmeneksi vuodeksi, kunnes monet syrjässä olleet suunnitelmat otettiin jälleen esille 1980-luvun puolivälissä. Ensimmäisenä aloitettiin pahoin ruuhkautuneen valtatie 3:n rakentaminen moottoritieksi Vantaankosken ja Keimolan välillä vuonna 1985.
Pääjohtajat
Insinöörikunnan päälliköt
Hiawatha
Ensimmäinen historiallisesti tunnettu Hiawatha perusti irokeesien liittokunnan noin vuonna 1570. Liittokunta ylläpiti rauhaa jäsenheimojen kesken, mutta heimot olivat sisäisesti itsenäisiä. Ulkopuolisiin liittokunta suhtautui varsin vihamielisesti. Tämä 1500-luvun Hiawatha oli lainlaatija, suuri uudistaja ja hyväntekijä. Hän yhdisti sotaisat heimot ja kehitti rauhallisia tapoja asioiden hoitamiseen. Myöhemmin irokeesiliitto oli Britannian liittolaisena ranskalais-brittiläisen siirtomaasodan aikana 1754–1763.
Sven Estridinpoika
Samanaikainen Hampurin piispan lähettiläs Adam Bremeniläinen on matkakertomuksessaan kuvannut laajasti Tanskaa ja myös "daanien kuningasta" Sveniä, jolta hän sai paljon tietoa Pohjolasta. Kuningas myös kertoi päättymättömästä valtamerestä, jonka takana on Vinland. Sven oli todennäköisesti ensimmäinen Tanskan kuningas, joka osasi lukea. Adam moitti Sveniä siitä, että hän oli ottanut vaimokseen sukulaisensa Gunhildin. Pitkän riidan jälkeen Sven erosikin Gunhildista.
Volkswagen Corrado
Aluksi saatavilla oli vain 1,8-litraiset vapaasti hengittävät ja ahdetut moottorit, mutta vuonna 1992 markkinoille tuli myös 2,0-litrainen sekä edistynyt 2,9-litrainen VR6-moottori, joka on eräänlainen rivimoottorin ja V-moottorin risteytys. Amerikassa VR6:n iskutilavuus oli vain 2,8 litraa. VR6-tekniikan ansiosta kuusi sylinteriä saadaan mahtumaan lähes saman kokoiseen tilaan kuin neljä sylinteriä.
Tiikerin pesä
Ulkoasu
Kaikki rakennuksen on yhdistetty toisiinsa kivestä tehdyillä portailla. Polkujen ja porraskäytävien varrella on myös joitakin huteranoloisia puusiltoja. Korkeimmalla paikalla sijaitsevassa temppelissä on Buddhaa kuvaava friisi. Jokaisessa rakennuksessa on parveke, joka tarjoaa näköalan alhaalla olevaan Paron laaksoon. Luostarilla on pitkä historia erakkomunkkien asuinpaikkana.
Marcel Hansenne
Marcel Hansenne (24. tammikuuta 1917 Pariisi – 22. maaliskuuta 2002) oli ranskalainen keskimatkojen juoksija, joka keskittyi 800 metrille. Hän voitti pronssia kyseisestä lajista Lontoon olympialaisissa 1948 juostuaan ajan 1.49,8. Kultaa finaalissa voitti yhdysvaltalainen Malvin Whitfield. 800 metriltä hän voitti lisäksi pronssia EM-kilpailuista 1946 ja hopeaa 1950.
Risto Ahonen (kolumnisti)
pienoiskuva|Risto Ahonen Risto Ahonen (s. 1949) on suomalainen viestintäsuunnittelija, kirjailija, ja kriitikko. Hän kirjoitti vuosina 1995–2008 kolumneja sanomalehti Keskisuomalaiseen.
Jalkapallon Afrikan-mestaruuskilpailut 2019
Jalkapallon Afrikan-mestaruuskilpailut 2019 olivat järjestyksessään 32. jalkapallon Afrikan-mestaruuskilpailut. Kilpailujen isäntämaana toimi Egypti. Kisaisännyys myönnettiin aluksi Kamerunille mutta maan sisäisten ongelmien vuoksi tapahtuma siirrettiin Egyptiin. Turnaukseen osallistui ensimmäistä kertaa 24 joukkuetta aiemman 16 joukkueen sijasta.
Alpha Omega
Kriitikoilta albumi sai sen sijaan pääosin erittäin negatiivisen vastaanoton. Suomen Kuvalehden Tero Alangon mukaan Alpha Omega on ”kevyttä käyttömusiikkia, josta tulee ajan myötä ongelmajätettä”, ja siinä on ”suunnilleen saman verran substanssia kuin sokeritoukassa”. Aamulehden Jussi Saarisen mukaan ”itseriittoisuus on niin sakeaa, että levyä on vaikea kuunnella vakavalla naamalla”. Hän arvioi, että Alpha Omega ”jää pop-aikakirjoihin narsismiräpin huipentumana”. Rumban Anton Vanha-Majamaa arvioi, että Alpha Omegalla Cheekin ”megalomania löytää viehättäviä sävyjä” ja että ”levy tuntuu kaikessa kömpelyydessään lähinnä sympaattiselta”. Albumi sai Rumbalta hyvän arvosanan 8,0.
Maximiliano Hernández Martínez
Maximiliano Hernández Martínez (21. lokakuuta 1882 San Matías, El Salvador – 15. toukokuuta 1966 Danlí, Honduras) oli elsalvadorilainen kenraali ja poliitikko, joka hallitsi maata itsevaltaisesti 1931–1944.
Tetra
Tetra tarkoittaa seuraavia asioita:
Unkarilainen notaatio
Unkarilainen notaatio on ohjelmoinnissa käytetty nimeämiskäytäntö, jossa muuttujan nimi ilmaisee sen tyypin tai käyttötarkoituksen. Unkarilaisessa notaatiossa muuttujan varsinaisen nimen eteen sijoitetaan pieniä kirjaimia, joiden tarkoitus on muistuttaa ohjelmoijaa muuttujan tyypistä tai käyttötavasta.
Historia
Alkuperäisen unkarilaisen notaation – jota nykyisin kutsutaan Apps Hungarianiksi – keksi unkarilaissyntyinen Charles Simonyi. Unkarilainen notaatio on saanut nimensä unkarilaisesta tavasta kirjoittaa henkilön sukunimi ennen etunimeä. Simonyista tuli myöhemmin Microsoftin pääarkkitehti, ja merkintätapaa on käytetty Microsoftin Windows-tuotteissa.
Suomen parhaat (televisiosarja)
Sarjan juontajina toimivat Tapio Liinoja ja Santeri Kinnunen. Sen tuotti Broadcasters. Ohjelman tunnuksen lauloi Pate Mustajärvi.
Unkarilainen notaatio
Apps Hungarian ja Systems Hungarian
Systems Hungarianin ja Apps Hungarianin ero on etuliitteen käyttötavassa. Systems Hungarianissa etuliite ilmoittaa muuttujan tietotyypin tai toteutustavan:
Kritiikkiä
Unkarilaista notaatiota vastaan on puhunut mm. Linus Torvaldsin ja Linux-ytimen tyylioppaan mukaan "se on aivovaurioitunutta ja vain hämmentää ohjelmoijaa" perusteena että ohjelmointikielen kääntäjä tunnistaa ja pystyy tarkistamaan tietotyypin.
Mario Party
Pelaaminen
Toinen tehtävä pelilaudalla on kerätä kolikoita, joilla voi ostaa erilaisia tavaroita pelilaudalla sijaitsevista kaupoista. Näitä tavaroita voi käyttää joku omaksi hyödykseen tai muita pelaajia vastaan. Mikäli pelin loputtua kahdella pelaajalla on sama määrä tähtiä, voittaa se pelaaja, jolla on enemmän kolikoita. Kolikoita saa kerättyä muun muassa voittamalla minipelejä.
Raholan Pyrkivä
Koripallo
Vuosina 1996–2005 RaPy:n ja Tampereen Pyrinnön koripallon yhteinen, Pyrbasket-niminen edustusjoukkue pelasi miesten pääsarjassa saavuttaen vuonna 2000 Suomen cupin hopeaa ja kaudella 2000–2001 SM-hopeaa. Nykyisin seurat järjestävät yhteistyössä jokavuotisen Delfin Basket -turnauksen. Pyrkivän kasvatteja ovat muun muassa Timo Harju, Alex Vaenerberg, Ville Korhonen ja Jussi Korhonen. Kaudesta 2014–2015 lähtien Pyrkivä on pelannut valtakunnallisessa I-divisioona B:ssä.
VMRO
VMRO:n perintöön vetoavat Makedoniassa vuonna 1990 perustettu VMRO-DPMNE-puolue samoin kuin Bulgariassa 1996 perustettu VMRO – Bulgarian kansallinen liike.
Eddie Lives!
Eddie Lives! on vuonna 1989 ensi-iltansa saanut yhdysvaltalainen draamaelokuva, jonka ohjasi Jean-Claude Lord. Käsikirjoituksesta vastasi Charles Zev Cohen ja Rick Doehring. Pääosassa esiintyvät Michael Paré, Marina Orsini, Bernie Coulson ja Matthew Laurance.
Äänekosken–Suolahden rautatie
Viimeiset mohikaanit
Kapearaiteisten kuuppavaunujen käyttö säilyi loppuun asti: vaikka tornille vedettiinkin varsin varhain oma leveäraiteinen sivuraide, kivihissin uusiminen tai hihnakuljettimen rakentaminen katsottiin liian kalliiksi, joten vanhaa käytäntöä jatkettiin tornin loppuikä eli 80-luvulle.
Muistomerkkiveturi
thumb|ÄSR 5 "Kukkopilli" -veturi muistomerkkinä Äänekoskella
Virkakunta
Onni Korpelasta leivottiin moottoriveturin vastaava kuljettaja ja hoitaja. Höyrysäiliöveturia ajoi ja hoiti koko sahan toiminta-ajan vuoteen 1957 veturinkuljettaja Urho Gabrielsson, joka tuli yhtiön palvelukseen veturin mukana. Koneapulaisena vuorottelivat sahan lämmittäjät, jotka myös pääsääntöisesti huolehtivat veturin öisestä lataamisesta. Satunnaisen käytön vuosina 1958–1963 veturia hoitivat muut kuljettajat.
Something Corporate
Something Corporate on yhdysvaltalainen rockyhtye, joka on kotoisin Orangen piirikunnasta Kaliforniasta. Yhtye on luokiteltu pop- ja punkmusiikin välimaastoon, vaikka he itse pitävät musiikkiaan pianorockina. Yhtye on ollut koossa vuodesta 1998 lähtien.
Arvo Aallas
Aallas oli Jaana-lehden päätoimittaja vuosina 1961–1971. Hän oli töissä Arvotekstit Ky:ssä vuosina 1970–1976 kirjoittaen artikkeleita ja kuunnelmia. Aallas käytti salanimeä Aallos Arvo.
Tania Raymonde
Tania Raymonde (s. 22. maaliskuuta 1988 Los Angeles, Yhdysvallat) on yhdysvaltalainen näyttelijä. Hänen ensimmäinen merkittävä roolinsa oli televisiosarjassa Veljemme on nero, jossa hän näytteli Cynthia Sandersia vuosina 2000–2003. Tania Raymonde on tunnetuin sarjasta Lost, jossa hän näytteli Danielle Rousseaun tytärtä Alex Rousseauta.
Pommerin voivodikunta
Pommerin voivodikunnan kaupunkeja
Taulukossa on lueteltu voivodikunnan 10 suurinta kaupunkia vuoden 2019 arvioidun väkiluvun mukaan.
PookiSanomat
PookiSanomat ilmestyi seuraavien kuntien alueella: Raahe, Oulainen, Vihanti, Merijärvi, Haapavesi, Pyhäjoki, Kalajoki, Siikajoki, Rantsila, Piippola, Pulkkila, Pyhäntä ja Kestilä.
Tapio Rautavaara
Rautavaara on yksi Suomen pidetyimmistä laulajista, ja häntä on kuvailtu laulelman mestariksi. Rautavaaran ääniala oli bassobaritoni. Hänen lauluäänensä oli väriltään tumma ja melankolinen. Tunnettuja Rautavaaran laulamia kappaleita ovat muun muassa ”Reppu ja reissumies”, ”Päivänsäde ja menninkäinen”, ”Sininen uni” ja ”Yölinjalla”, ja hän teki erityisesti monet Reino Helismaan sanoittamat ja Toivo Kärjen säveltämät kappaleet tunnetuiksi.
Rautavaara esiintyi vuosina 1945–1970 yhteensä 22 elokuvassa. Rautavaaran työ elokuvanäyttelijänä on jäänyt laulajan uran varjoon, vaikka hänen elokuvansa olivatkin aikanaan suosittuja.
Nuoruus
Laman aikana Rautavaara menetti työpaikkansa, kun matkustajilla ei ollut enää varaa ostaa lukemista. Hän oli kolmena talvena vuosina 1931–1934 hätäaputöissä kivenmurskaajana Oulunkylän urheilukentän rakennustyömaalla. Työ pakkasessa oli raskasta, ja Rautavaara inhosi sitä. Palkka maksettiin lipukkeina, joilla sai kaupasta ruokaa. Vuosina 1932–1934 Rautavaara työskenteli myös kaivontekijän apumiehenä, tukkijätkänä ja koskenperkaajana, radankorjaustöissä ja Elannon kasvisvarastossa ja makkaratehtaan varastossa. Näihin aikoihin hän myös esiintyi ensimmäiset kerrat laulajana, urheiluseuran tilaisuuksissa ja pikkujouluissa.
Sota-ajan jälkeen
Rautavaaran isä Heikki muutti 1940-luvun alussa Oulunkylään pieneen mökkiin, ja Tapio sai tietää hänen olleen naimisissa ja jääneen leskeksi. Suhde isään jäi edelleen etäiseksi, vaikka hän osallistui jonkin verran Rautavaaran uuden perheen elämään.
Levytykset
Rautavaara teki monet Reino Helismaan sanoittamat ja Toivo Kärjen säveltämät kappaleet tunnetuiksi. Suuren osan sovituksista teki Kärki, mutta Rautavaaran kappaleita sovittivat myös muiden muassa George de Godzinsky ja Georg Malmsten. Rautavaaran ja Helismaan väitetystä välirikosta puhuttaessa on siteerattu useimmin Toivo Kärkeä, josta hieman tapauksen jälkeen tuli Helismaan kiinteä työpari. Kärki sanoi Maarit Niiniluodon toimittamassa elämäkerrassa, että miesten välit eivät enää koskaan myöhemmin palanneet ennalleen, ja esitti todisteena, ettei Rautavaara kelpuuttanut levytettäväkseen juuri hänelle tehtyjä lauluja ”Reppu ja reissumies”, ”Kulkurin iltatähti” ja ”Lapin jenkka”. Kärki jätti kuitenkin mainitsematta, että Rautavaara levytti – Kärjen toimiessa levytyskapellimestarina – lokakuussa 1952 Kärjen ja Helismaan tekemät kappaleet ”Laivat puuta, miehet rautaa” (Rallinelosten kanssa) ja ”Lauluni aiheet”; etenkin jälkimmäisestä tuli yksi Rautavaaran tunnuskappaleista. Luultavasti hän ei levyttänyt tarjottuja kappaleita siksi, että ne edustivat hänen mielestään rillumareikulttuuria. Hän halusi olla vakavammin otettava taiteilija ja keskittyä laulelmiin. Rautavaara ei arvostanut myöskään iskelmämusiikkia. Hänen mielestään laulussa piti olla tarina, alku ja loppu.